Talle beseer in taxi-ongelukMinstens 32 mense is Saterdag beseer nadat twee minibustaxi’s op die R511 in Centurion teen mekaar gebots het. Chris Botha, woordvoerder van Netcare911, sê sewe mense is ernstig beseer in die botsing. “Nog 25 mense het geringe beserings opgedoen. Al die beseerdes is op die toneel gestabiliseer voor hulle na verskeie hospitale geneem is vir verdere behandeling.” Die oorsaak van die ongeluk is nog nie bekend nie.